Komisijas paziņojums - Eiropas Attīstības Fonds (EAF) - Saistību, maksājumu un dalībvalstu veicamo iemaksu novērtējums 2004. un 2005. finanšu gadam; un Paredzamās saistības un maksājumi no 2006. līdz 2009. finanšu gadam /* COM/2004/0763 galīgā redakcija */





Briselē, 19.11.2004 COM(2004)763 galīgā redakcija KOMISIJAS PAZIŅOJUMS EIROPAS ATTĪSTĪBAS FONDS (EAF) Saistību, maksājumu un dalībvalstu veicamo iemaksu novērtējums 2004. un 2005. finanšu gadam; un Paredzamās saistības un maksājumi no 2006. līdz 2009. finanšu gadam IEVADS Saskaņā ar 9. EAF (Eiropas Attīstības fonds) piemēroto finanšu noteikumu 8. pantu, Komisija katru gadu sniedz Padomei šo Paziņojumu. Tā mērķis ir sniegt prognozes par maksājumiem nākamajā finanšu gadā (2005), kā arī par iemaksu termiņu grafiku, ņemot vērā EIB (Eiropas Investīciju bankas) prognozes par darbībām, kuru vadību tā nodrošina. Kā tas paredzēts minēto finanšu noteikumu 8. pantā, dokumentā minētas arī aplēses par saistībām un maksājumiem katram no turpmākajiem četriem gadiem (no 2006. līdz 2009. gadam). Tas sākas ar EAF izdevumu auditu par pašreizējo gadu (2004). Kopš 9. EAF stāšanās spēkā 2003. gadā, dalībvalstis veic tiešas iemaksas EIB par 9. EAF instrumentiem, kuru vadību nodrošina EIB (investīciju atvieglojumi un samaksas subsidēšanas), kamēr iemaksas par EIB vadītajiem agrākajiem instrumentiem (riska kapitāli un samaksas subsidēšanas) turpina iet caur Komisijas kasi. Tādējādi šis Paziņojums no vienas puses skaidri nodala EIB maksājumus saskaņā ar 9. EAF, un no otras puses Komisijas veiktos maksājumus (tai skaitā par agrākajiem, EIB vadītajiem instrumentiem). Saskaņā ar minēto finanšu noteikumu 38. panta 2. punktu, šim Paziņojumam tiek pievienots Padomes lēmuma priekšlikums par 2005. gada iemaksu pirmo daļu. PāRSKATS Komisija katrai no ĀKK[1] un AZT[2] valstīm ir aktualizējusi prognozes par saistībām un maksājumiem 2004. un 2005. gadā. Tāpat kā 2003. gadā, Komisija ir pievērsusi īpašu uzmanību maksājumu novērtēšanai. Tam bija divi mērķi: no vienas puses tā centās ierobežot risku, ka dalībvalstis rezervē pārāk lielus līdzekļus savā budžetā; no otras puses tā vēlējās nodrošināt, ka EAF būtu pieejams pietiekams finanšu līdzekļu apjoms, lai izvairītos no tādām problēmām, kas saistītas ar līdzekļu nepietiekamību, kādas bija vērojamas 2003. gada beigās un 2004. gada maijā. Kā parasts, šīs aplēses tiks pārskatītas 2005. gada jūnija mēneša Paziņojumā. Arī EIB ir aktualizējusi savas prognozes. Tās pilnībā uzskaitītas šajā dokumentā. Saistības[3] 2004. un 2005. gadā Komisija var apstiprināt savas aplēses, kas sniegtas maija mēneša Paziņojumā[4] par 2004. gadu (2 850 miljoni EUR). Kas attiecas uz investīciju atvieglojumiem[5], EIB ir pazeminājusi savus skaitļus (no 500 miljoniem EUR līdz 335 miljoniem EUR). Komisijai un EIB kopā saistību apjoms tiek lēsts 3 185 miljonu EUR apmērā. 2005 . gadam EIB saglabā savas aplēses (555 miljoni EUR). Turpretī Komisija pastāv uz spēcīgu pieaugumu (līdz pat 3 500 miljoniem EUR), ne tikai attiecībā pret savām maija mēneša aplēsēm (2 875 miljoni EUR), bet arī pret tām, kas saistītas ar 2004. gadu (2 850 miljoni EUR). Kopumā Komisijas un EIB apvienotais saistību apjoms tiek lēsts 4 055 miljonu EUR apmērā. Šajās summās netiek ņemta vērā iespējama saldo mobilizēšana (750 miljoni EUR) no „nosacītā” miljarda eiro. Šajā tabulā attēlota saistību evolūcija kopš 2000. gada. Periods no 2000. līdz 2002. gadam ir 8. EAF saistību cikla otrā daļa (rekorda līmenis 2000. gadā, ievērojama samazināšanās 2001. un 2002. gadā). Tūlīt pēc Kotonou līguma ratificēšanas 9. EAF cikls sākās ar saistību ātru uzsākšanu 2003. gadā (4 127 miljoni EUR), kam sekoja zināms kritums 2004. gadā (3 185 miljoni EUR). Saistības no jauna pieaugs 2005. gadā (4 055 miljoni EUR). 1. tabula: Saistību evolūcija (miljonos eiro) +++++ TABLE +++++ Maksājumi 2004. un 2005. gadā Komisijas veiktā 2004. gada maksājumu novērtējuma aktualizēšana norāda 2 475 miljonus EUR un apstiprina maijā iesniegtās aplēses. Tāpat kā attiecībā uz 2004. gada saistībām, EIB bija jāpazemina savas aplēses (90 miljoni EUR pret maijā norādītajiem 168 miljoniem EUR), ņemot vērā pārskaitījumu lēno uzsākšanu, kas saistīta ar laiku starp līgumu parakstīšanu un naudas izmaksas posmu. 2005 . gadā Komisija un EIB cer īstenot maksājumu apjomu, kas tika paziņots maijā. 2005. gadam jābūt pirmajam gadam, kad maksājumu līmenis tuvotos 3 miljardu eiro slieksnim (2 760 miljoni EUR Komisijai un 235 miljoni EUR EIB). Komisija uzsver, ka EAF maksājumu apjoms strauji pieaug un turpinās jau vairākus gadus. Šajā sakarībā ir svarīgi uzsvērt, ka šis pieaugums tikai daļēji ir saistīts ar tādu instrumentu izmantošanu, kas ļauj izmaksāt ļoti lielas summas, piemēram, Stabex , PPTE (lielu parādu apgrūtinātas mazas valstis) vai Pasaules Veselības fonds. Šī labvēlīgā evolūcija skaidri redzama šajā tabulā. 2. tabula: Maksājumu evolūcija (miljonos eiro) +++++ TABLE +++++ Iemaksu piesaistīšana 2004. un 2005. gadā Tā kā Komisijas aplēses par kopējo maksājumu apjomu 2004 . gadā paliek nemainīgas, priekšlikums par iemaksu pēdējo daļu paliek nemainīts (490 miljoni EUR). EIB apstiprina, ka tai nav nepieciešami papildu līdzekļi 2004. gadam. Visa gada laikā Komisijas un EIB iemaksu kopējā summa sasniedz 2 440 miljonus EUR, kas atbilst summai, kas tika izsludināta pirms gada, 2003. gada oktobra mēneša Paziņojumā[8]. Tāpēc 490 miljonu EUR pārskaitīšanai nevajadzētu pārsteigt ieguldošās valstis. Tā kā 2005 . gadam Komisijas maksājumu jaunā prognoze paliek tādā pat līmenī kā pagājušā gada maijā, Komisija apstiprina nepieciešamību pēc dalībvalstu iemaksām 2 700 miljonu EUR apmērā par visu gadu (šajā summā ietverti paredzētie ieņēmumi 55 miljoni EUR no iekasētā un procentiem). Pamatojoties uz detalizētām aplēsēm par naudas izmaksu ritmu, Komisija lūdz dalībvalstis pārskaitīt pirmo daļu 1 500 miljonu EUR apmērā. Tādējādi tā cer izvairīties no situācijas, kad trūkst finanšu resursu, kā tas notika 2004. gada maijā, kas apdraudētu EAF darbību. Tomēr Komisijai ir jāievēro savi pienākumi attiecībā uz nabadzīgākajām valstīm. Kas attiecas uz EIB, pateicoties salīdzinoši lielajam paredzamajam saldo 2004. gada beigās, tā pieprasa salīdzinoši nelielu summu 155 miljonu EUR apmērā par visu gadu (salīdzinot ar maijā paredzētajiem 207 miljoniem EUR), no kuriem 60 miljoni EUR kā 2005. gada pirmo daļu. Šajā posmā Komisija un EIB aprēķina savu iemaksu līmeni 2005. gada otrajā daļā attiecīgi 800 miljonu EUR un 55 miljonu EUR apmērā. Tādējādi pēdējai daļai būtu jābūt attiecīgi 400 miljonu EUR un 40 miljonu EUR apmērā. Šo divu daļu līmenis tiks vēlreiz novērtēts 2005. gada jūnija mēneša Paziņojumā. Nākotne Komisija un EIB atgādina savas saistības piesaistīt kredītus, kas padarīti pieejami ar Kotonou līgumu (tai skaitā 6., 7. un 8. EAF atlikumus, kas pārnesti uz 9. EAF) līdz 2007. gada beigām. Tas tomēr prasa, lai politiskā situācija visās AKK valstīs būtu tāda, ka varētu tikt izpildīti fondu apgūšanai nepieciešamie nosacījumi. Būtībā sadarbības līgumi (Lomē, Kotonou) ir balstīti uz partnerattiecību principa starp Eiropas Savienību un AKK valstīm, kas nozīmē, ka EAF apgūšana ir atkarīga no AKK valstu uzņemšanas kapacitātes (politiskā stabilitāte, pārvaldības līmeņa). Visbeidzot, tiek uzsvērts, ka ar Kotonou līgumu piešķirto fondu izmantošanas pakāpe būs atkarīga arī no dotāciju vēlreizējas piešķiršanas rezultātiem. Sīkāki dati, kas balstīti uz hipotēzes par pieejamo fondu pilnīgu izmantošanu, sniegti 5. tabulā. 1. PROGNOZES PAR FINANšU IZPILDīšANU 2004. UN 2005. GADā 1.1. Saistības 1.1.1. 2004. finanšu gads Atgādinājums : 2004. gada maija mēneša Paziņojumā[9] Komisija un EIB aprēķināja jauno, 2004. gadā uzsākamo saistību līmeni kopā 3 350 miljonu EUR apmērā, kas sadalīti šādi: - 500 miljoni EUR EIB vadītajiem instrumentiem 9. EAF ietvaros, un - 2 850 miljoni EUR Komisijas vadītajiem instrumentiem. Situācija 2004. gada 31. augustā un izpildes perspektīvas 2004. gada beigās - Augusta beigās EIB ieguldīja summu 127 miljonu EUR apmērā kā investīciju atvieglojumus (9. EAF). Pamatojoties uz saistību prognozēm 2004. gada beigās, tai bija jāsamazina savas prognozes visam 2004. gadam, tas ir, no 500 miljoniem EUR līdz 335 miljoniem EUR[10]. - Kas attiecas uz Komisijas vadītajiem instrumentiem (tai skaitā vecajiem EIB instrumentiem), 31. augustā tika ieguldīta summa 1 299 miljonu. EUR apmērā jeb 45% no Komisijas gada beigu mērķa (2 850 miljoni EUR). Jāatgādina, ka tajā pašā gada laikā tikai 675 miljoni EUR bija ieguldīti 2003. gadā un 443 miljoni EUR 2002. gadā. Jāatzīmē, ka attiecībā uz saistībām, pieņemšanas procedūra gada pirmajā pusē rada ievērojamu „gaidošo” saistību uzkrājumu. Runa ir galvenokārt par jautājumiem, kas tiek izskatīti Komisijā un kam nepieciešama konsultācija no dalībvalstīm. Augusta beigās šis apjoms bija 966 miljoni EUR, kas veido kopējo jau noteikto un pieņemšanas procesā esošo saistību apjomu 2 265 miljoni EUR jeb 79% no mērķa. - Pamatojoties uz jaunu pakāpenisku novērtējumu un ņemot vērā neskaidrības pakāpi, kas saistīta ar dažiem no šiem projektiem, Komisija uzskata, ka tā būs spējīga īstenot kopējo maijā paredzēto summu, tas ir, 2 850 miljoni EUR.Attiecībā uz Facilité de l’Eau , summa (75 miljoni EUR), kas noteikta maijā, tas ir, mazliet pēc Padomes lēmuma pieņemšanas, tika noteikta orientējoši. Pēc tam tika izveidota Task Force , kas kopš jūlija mēneša uzsāka sarunas ar dalībvalstīm, NVO un privātā sektora pārstāvjiem. Tāpēc šobrīd ir iespējams sniegt precīzākas aplēses. Jaunie aprēķini par ieguldījumiem šajā jaunajā iniciatīvā sasniedz 3 miljonus EUR. 1.1.2. 2005. finanšu gads 2004. gada maija Paziņojumā Komisija un EIB bija paredzējušas, ka varēs īstenot kopā 3 420 miljonus EUR, no tiem 545 miljonus EUR EIB (9. EAF) un 2 875 miljonus EUR Komisija. Bankas revīzija uzrādīja 555 miljonus EUR[11], jeb gandrīz statu quo . Savukārt Komisijā ir vērojama spēcīga izaugsme: no 2 875 miljoniem EUR maijā līdz 3 500 miljoniem EUR pašlaik. Tiek uzsvērts, ka šie skaitļi neietver iespējamo Padomes lēmumu mobilizēt daļu vai visus 750 miljonus EUR, kas vēl pieejami no „nosacītā” miljarda eiro. Pēc 2003. gada, kura saldo bija rekordliels (4 127 miljoni EUR), 2004. gadā jaunu projektu apjoms būs pieticīgāks. Pamatojoties uz decentralizēto un centrālo dienestu jauniem aprēķiniem, saistības no jauna pieaugs 2005. gadā. 1.2. Maksājumi 1.2.1. 2004. finanšu gads Atgādinājums : 2004. gada maija Paziņojumā Komisija un EIB bija paredzējušas, ka 2004. gadā varēs īstenot kopā 2 623 miljonus EUR, kas sadalīti šādi: - 168 miljoni EUR EIB vadītajiem instrumentiem 9. EAF ietvaros, kas samazinās, salīdzinot ar 2003. gada oktobra novērtējumu (260 miljoni EUR). - 2 455 miljoni EUR Komisijai, no kuriem 170 miljoni EUR vecajiem EIB instrumentiem. Papildu summa 10 miljonu EUR apmērā tika novirzīta Facilité de l’Eau . Trūkstot konkrētiem norādījumiem par iespējamām intervencēm 2004. gadā, nekāda summa vēl nav novirzīta Facilité „Paix”. Tas nozīmē, ka summa 2 455 miljoni EUR ir stipri pieaugusi (+10%), salīdzinot ar aprēķinu, kas veikts pirms gada 2003. gada oktobrī, un kas norādīja 2240 miljonus EUR. Situācija 2004. gada 31. augustā un izpildes perspektīvas 2004. gada beigās - 2004. gada augusta beigās EIB ieguldīja summu 41 miljonu EUR apmērā kā maksājumus 9. EAF ietvaros. Ņemot vērā paredzamās naudas izmaksas par parakstītajiem un parakstāmajiem līgumiem līdz gada beigām, EIB uzskata, ka 168 miljoni EUR, kas paredzēti visam 2004. gadam, ir pārlieku daudz. Šobrīd tā pastāv uz kopējo summu 90 miljonu EUR apmērā. - Savukārt Komisija augusta beigās bija veikusi maksājumus 1 364 miljonu EUR apmērā jeb 56% no tās gada beigu mērķa, kas tika noteikts pagājušā gada maijā (2 455 miljoni EUR). Tāpat kā attiecībā uz saistībām, maksājumi bija ievērojami lielāki nekā pēdējos divos gados tajā pašā laikā (2003. gada augusta beigās: 973 miljoni EUR; 2002. gada augusta beigās: 829 miljoni EUR). Tas nav saistīts tikai ar faktu, ka 2004. gads sākās ar maksājumu ar kopējo summu aptuveni 270 miljonu EUR apmērā, kas nevarēja tikt samaksāta 2003. gadā, bet arī ar 2004. gada maksājumu paaugstināto ritmu.Maijā noteiktais mērķis tiek apstiprināts, aktualizējot prognozes atsevišķām valstīm (ĀKK un AZT). Būtībā šī aktualizācija rada kopējo summu 2 475 miljonu EUR apmērā. No šīs summas 170 miljoni EUR attiecas uz agrākajiem EIB instrumentiem (riska kapitāli un samaksas subsidēšana), un 22 miljoni EUR uz Facilité „Paix” , kas saistīta ar darbību Darfūrā un Centrālāfrikā. Līdz gada beigām nebūs nozīmīgu maksājumu Facilité de l’Eau. - Noslēgumā, kamēr Komisija saglabā savus maija aprēķinus, EIB bija jāsamazina savas aplēses. Kopā (Komisija + EIB) maksājumi pašreiz tiek aprēķināti 2 565 miljonu EUR apmērā, salīdzinot ar 2 623 miljoniem EUR 2004. gada maijā. 1.2.2. 2005. finanšu gads Maija mēneša Paziņojumā maksājumi tika aprēķināti 2 975 miljonu EUR apmērā, no kuriem 240 miljoni EUR 9. EAF instrumentiem, ko pārvalda EIB, un 2 735 miljoni EUR Komisijai. No šīs pēdējās summas 85 miljoni EUR tika piešķirti agrākajiem EIB instrumentiem, un pamatsumma 150 miljonu EUR apmērā Facilité d’Eau saglabāšanai. EIB veiktā 9. EAF nepieciešamību novērtējuma aktualizācija norāda 235 miljonus EUR jeb gandrīz statu quo , salīdzinot ar iepriekšējām aplēsēm (240 miljoni EUR). Tāpat Komisijas 2005. gada maksājumu kopējā apjoma jaunie aprēķini rāda tikpat lielu summu, kā tika noteikts pagājušā gada maijā (2 760 miljoni EUR, salīdzinot ar 2 735 miljoniem EUR maijā). Maksājumi agrāko EIB vadīto instrumentu ietvaros ir palielināti (135 miljoni EUR, salīdzinot ar 85 miljoniem EUR iepriekš). Facilité „Paix” ir novirzīta summa 61 miljonu EUR apmērā, lai arī to ir grūti aprēķināt paša instrumenta raksturojuma dēļ. Pamatojoties uz sagatavošanā esošajiem dokumentiem, prognozes par Facilité de l’Eau sasniedz 57 miljonus EUR (maija mēneša Paziņojumā tika noteiktas „iepriekšējas” aplēses 150 miljonu EUR apmērā). Noslēgumā jaunās aplēses Komisijai un EIB sasniedz 2 995 miljonus EUR abām institūcijām kopā jeb aptuveni 3 miljardus eiro. Nākošajā lappusē atrodamajā tabulā redzams vispārējs pārskats par saistību un maksājumu īstenošanu (2003. gadā) un prognozēm (2004. un 2005. gadā). 3. tabula Vispārējs pārskats par saistību un maksājumu īstenošanu, un prognozēm (2003., 2004. un 2005. gadā) +++++ TABLE +++++ 2. PAREDZAMAIS KASES STāVOKLIS 2004. UN 2005. GADā UN AICINāJUMI DALīBVALSTīM VEIKT IEMAKSAS Šajā tabulā redzamas kases aplēses 2004. un 2005. gadā, kas balstītas uz iepriekšminētajām maksājumu aplēsēm. 4. tabula: Kases aplēses 2004. un 2005. gadā (miljonos eiro) +++++ TABLE +++++ 2.1. Iemaksu piesaistīšanas 2004. gada pēdējā daļa - EIB apstiprina, ka tai vairs nebūs nepieciešami papildu finanšu līdzekļi 2004. gadam. Patiesībā jauno instrumentu darbības uzsākšana ir lēnāka nekā tika paredzēts. un ar 2003. un 2004. gada sākumā piesaistītajiem līdzekļiem vajadzētu pilnībā pietikt, lai apmierinātu 2004. gada vajadzības. Gada beigās pieejamā palikusī summa tiek lēsta 111 miljonu EUR apmērā. - Tā kā maksājumu aprēķini gandrīz neatšķiras no maija prognozēm, Komisija apstiprina savu priekšlikumu piesaistīt 490 miljonus EUR kā 2004. gada pēdējo daļu. Tā uzsver, ka šīs daļas pārskaitīšana panāks gada beigu kases atlikumu 80 miljonu EUR apmērā, kas ir ļoti zems līmenis, salīdzinot ar līmeni, kas reģistrēts līdz 2002. gada beigām (vairāki simti miljonu eiro) un kas ir mazākais nepieciešamais līmenis, kas ļauj normālu EAF darbību. - Kopā visā 2004. gadā abām institūcijām jau piesaistītās iemaksas sasniedz 2 440 miljonus EUR, kas precīzi atbilst pagājušā gada oktobra mēneša Paziņojumā minētajai summai[12]. Tāpēc Komisija uzskata, ka pēdējās daļas pārskaitīšanai nevajadzētu sagādāt budžeta problēmas dalībvalstīm. Ir tikušas samazinātas EIB vajadzības (no 260 līdz 125 miljoniem EUR), bet tas pilnībā ir izlīdzinājies ar Komisijas augušajām vajadzībām. Tāpēc šis jaunais sadalījums nav atstājis iespaidu uz dalībvalstu valsts kasi. 1. pielikumā redzamas trīs piesaistīšanu summas katrai dalībvalstij 2004. gadā. 2.2. Iemaksu piesaistīšana 2005. gadā - EIB bija jāuzsāk 2005. gads ar salīdzinoši augstu kases uzkrājumu līmeni (lēsts 111 miljoni EUR), kas ļauj samazināt iemaksu piesaistīšanu 2005. gadā. Ar 155 miljoniem EUR vajadzētu pietikt, salīdzinot ar maijā aprēķinātajiem 207 miljoniem EUR. Gada sākumā pieejamie līdzekļi ļauj ierobežot pirmās piesaistīšanas apjomu līdz 60 miljoniem EUR, lai segtu periodu starp gada sākumu un otro piesaistīšanu, kam vajadzētu būt ap 2005. gada 27. jūliju. Otrajā un trešajā daļā nepieciešamās summas ir attiecīgi 55 miljoni EUR un 40 miljoni EUR. Gada beigu saldo būtu 31 miljoni EUR, kas nepieciešams, lai ļautu normālu naudas izmaksu procesu līdz 2006. gada pirmajai piesaistīšanai ap 2006. gada 21. janvāri. - Aprēķinot aptuveni 55 miljonus EUR iekasētajā un procentos, Komisijas nepieciešamība pēc līdzekļiem 2005. gadā sasniedz 2 700 miljonus EUR. Pamatojoties uz detalizētām maksājumu prognozēm katrai valstij, Komisija uzskata, ka kā pirmā daļa ir nepieciešama summa 1 500 miljonu EUR apmērā. Šī summa ir ļoti liela, salīdzinot ar agrāko. Tas skaidrojams ar faktu, ka visa gada iemaksu kopējā summa ir spēcīgi pieaugusi, salīdzinot ar iepriekšējiem gadiem (2 700 miljoni EUR Komisijai 2005. gadā, salīdzinot ar 2 120 miljoniem EUR 2003. gadā un aptuveni 1 500 miljoniem EUR 2002. gadā). Turklāt, ņemot vērā slikto pieredzi ar resursu nepietiekamību 2003. gada beigās un 2004. gada maijā, Komisija vēlētos būt pārliecināta, ka 2005. gadā nebūs izjūtams līdzekļu trūkums, un ka tā būs spējīga ievērot savus pienākumus pret ĀKK un AZT valstīm. Tabula 2. pielikumā attēlo piesaistāmās summas katrai dalībvalstij 2005. gadam. Kā parasti, otrā un trešā daļa var tikt mainītas - palielinātas vai samazinātas katras piesaistīšanas laikā, lai ņemtu vērā reālās vajadzības. 3. EAF IZDEVUMU PROGNOZES NO 2006. LīDZ 2009. GADAM Kas attiecas uz saistībām, Komisija un EIB atkārto savu apņemšanos darīt visu, lai mobilizētu ar 9. EAF pieejamus padarītos fondus (tai skaitā pārskaitījumus no agrākajiem EAF) 2007. gada beigās. Ir skaidrs, ka tas, cik lielā mērā šis mērķis tiks panākts, nav atkarīgs tikai no Komisijas vai EIB. Patiesībā sakarā ar sadarbības līgumu (Lomē, Kotonou) īpašo raksturu, tas ir, ka tie ir balstīti uz partnerattiecību principa, EAF izpildes ritms ir atkarīgs no ĀKK valstu uzņemšanas kapacitātes (pietiekami stabila politiskā situācija, minimāls pārvaldības līmenis utt.), lai arī Komisija cenšas sniegt visu iespējamo palīdzību valstu pārstāvjiem, tā nevar aizstāt ĀKK valstis. Cits noteicošs elements ir to līdzekļu vēlreizēja piešķiršana, kas paredzēti 2004. gada vidus pārskatam un 2006. gada beigām. Nepārvirzot pabalstus sekmīgām valstīm, nebūs iespējams sasniegt šo mērķi.Piesaistītās saistību summas 2006. un 2007. gadam atbilst Komisijas un EIB mērķim iesaistīt visus 9. EAF līdzekļus (tai skaitā no iepriekšējiem EAF palikušo) līdz 2007. gada beigām. Tajās nav ietverta iespējamā 750 miljonu EUR izmantošana, kas vēl pieejami kā nosacīta rezerve. Saskaņā ar Komisijas priekšlikumu EAF budžeta izveidei, šajā dokumentā netiek norādīta nekāda summa 2008. un 2009. gadam. Ja ir sarežģīti veikt ticamus aprēķinus par tik ilga laika saistībām, tas ir vēl grūtāk par maksājumiem, jo to ritms ir atkarīgs no faktoriem, kurus Komisija un EIB nevar kontrolēt. Šo projektu gadījumā tiem ir galvenā nozīme koncepcijas un lēmuma fāzē, tomēr tiem ir tikai papildu nozīme to īstenošanas brīdī. Budžeta palīdzības gadījumā, kas ir kopējās palīdzības augoša daļa, naudas izmaksu ritms arī ir atkarīgs no grūti kontrolējamiem faktoriem, piemēram, attiecīgo valstu ekonomiskā situācija vai politiskās stabilitātes pakāpe. Pamatojoties uz iepriekšējo EAF maksājumu vēsturisko ritmu un ņemot vērā Komisijas ārējo dienestu reformas izraisītos pozitīvos efektus, un jo īpaši iespaidu no dienestu pārorientēšanas uz ĀKK valstīm, Komisija un EIB paredz šajā tabulā redzamo maksājumu ritmu. Maksājumu ievērojamā samazināšanās 2008. gadā un vēl vairāk 2009. gadā izriet no hipotēzes par EAF ietveršanas budžetā. Šim samazinājumam būtu jātiek neitralizētam ar Eiropas Savienības budžeta maksājumu pieaugošo apjomu. 5. tabula Prognozes par saistībām un maksājumiem EAF No 2006. līdz 2009. gadam miljonos eiro +++++ TABLE +++++ ANNEX 1 Contributions to the EDF for 2004 by Member State (in euros) +++++ TABLE +++++ |8th EDF% |To be paid to the EIB |To be paid to the Commission |To be paid to the EIB |To be paid to the Commission |To be paid to the EIB |To be paid to the Commission |tranches | |GERMANY |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIUM |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |DENMARK |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |SPAIN |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |FRANCE |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |GREECE |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRELAND |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALY |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBOURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |NETHERLANDS |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGAL |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |UNITED KINGDOM |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |AUSTRIA |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |FINLAND |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |SWEDEN |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |TOTAL |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | | [1] Āfrikas, Karību jūras baseina un Klusā okeāna valstis. [2] Aizjūras zemes un teritorijas. [3] Runa ir par jaunām saistībām, vēl neņemot vērā atbrīvojumus. [4] Komisijas Paziņojums Padomei – Finanšu informācija par Eiropas Attīstības fondu (KOM(2004) 382 galīgā versija, 25.5.2004.) [5] tai skaitā procentu subsīdijas [6] 9. EAF instrumenti (investīciju atvieglojumi un samaksas subsidēšana) [7] 9. EAF instrumenti (investīciju atvieglojumi un samaksas subsidēšana) [8] Komisijas Paziņojums Padomei – Finanšu informācija par Eiropas Attīstības fondu (EAF) – Lēmumu, naudas izmaksu un dalībvalstu veicamo iemaksu novērtējums 2003. un 2004. finanšu gadam; un paredzamie lēmumi un naudas izmaksas laikposmam no 2005. līdz 2008. gadam (KOM(2003) 720 galīgā versija, 21.11.2003) [9] Komisijas Paziņojums Padomei – Finanšu informācija par Eiropas Attīstības fondu (KOM(2004) 382, pabeigtā versija, 25.05.2004) [10] no kuriem 10 miljoni eiro procentu subsīdijām [11] no kā 60 miljoni eiro samaksas subsidējumiem [12] Komisijas Paziņojums Padomei – Finanšu informācija par Eiropas Attīstības fondu (KOM(2003) 353, galīgā versija, 13.6.2003.) [13] Of which €5 million in interest-rate subsidies. [14] Of which €5 million in interest-rate subsidies.